જિલ્લા પોલીસ વડાએ પણ પાંચ જેટલા પોલીસ જવાનો બંદોબસ્તમાં ફાળવી આપવામાં આવ્યા છે. પરંતુ તાજેતરમાં પોલીસ તંત્ર સ્વાતંત્ર્ય પર્વની માર્ચ પાસ્ટમાં વ્યસ્ત હતા તે સમયે સે-૨૬ની જીઆઈડીસીમાં પશુમાલિકો ઢોર પક્કડ પાર્ટીના કબજામાંથી પકડેલા ઢોરો છોડાવીને ભાગી ગયા હોવાની ઘટના સામે આવી હતી. પાટનગરમાં પોલીસને વારંવાર બંદોબસ્તની જવાબદારી આવી જતી હોય છે. આ પરિસ્થિતીમાં એસઆરપી કંપનીની એક ટુકડીની જ માંગણી કરી લેવામાં આવે તો પ્રશ્નનો કાયમી હલ આવી શકે.